CELEX: 62008TN0066
Language: lt
Date: 2008-02-05 00:00:00
Title: Byla T-66/08 2008 m. vasario 5 d. pareikštas ieškinys byloje British Sky Broadcasting Group prieš VRDT — Vortex (SKY)

9.5.2008   
            
            
               LT
            
            
               Europos Sąjungos oficialusis leidinys
            
            
               C 116/21
            
         2008 m. vasario 5 d. pareikštas ieškinys byloje British Sky Broadcasting Group prieš VRDT — Vortex (SKY)
   
   (Byla T-66/08)
   (2008/C 116/39)
   Kalba, kuria surašytas ieškinys: anglų
   Šalys
   
      Ieškovė: British Sky Broadcasting Group plc (Isleworth, Jungtinė Karalystė), atstovaujama solisitoriaus J. Barry
   
      Atsakovė: Vidaus rinkos derinimo tarnyba (prekių ženklams ir pramoniniam dizainui) (VRDT).
   
      Kita procedūros Apeliacinėje taryboje šalis: Vortex SA (Paryžius, Prancūzija)
   Ieškovės reikalavimai
   
               —
            
            
               Remiantis tuo, kad Pirmoji apeliacinė taryba pažeidė Tarybos reglamentą (EB) Nr. 40/94 ir (arba) jo taikymą reglamentuojančias teisės normas:
               
                           —
                        
                        
                           panaikinti tą ginčijamo Pirmosios apeliacinės tarybos sprendimo dalį (visų pirma jo 18 ir 19 punktus), kuria atmetami ieškovės argumentai dėl susitarimo, tačiau palikti galioti galutinę Pirmosios apeliacinės tarybos išvadą atmesti protestą;
                        
                     
                           —
                        
                        
                           iš dalies pakeisti ginčijamą sprendimą taip, kad būtų nustatyta, jog susitarimas yra taikomas ir kitiems prekių ženklams nei konkretūs susitarime nurodyti įregistruoti prekių ženklai ir jo taikymas praplečiamas būsimų prekių ženklų atžvilgiu; kad susitarimas draudžia kitai šaliai pareikšti protestą arba kokiu nors būdu užginčyti bet kokią BSkyB atliekamą prekių ženklo, turinčio elementą „SKY“ (išskyrus „SKYROCK“ ir „SKYZIN“, kaip dėl abiejų ženklų nusprendė Prancūzijos teismai) registraciją ar naudojimą; ir kad susitarimas yra galutinis ir teisiškai privalomas taikus susitarimas tarp BSkyB ir kitos šalies, kaip patvirtino Prancūzijos teismai (įskaitant aukščiausiąją instanciją Prancūzijoje);
                        
                     
                           —
                        
                        
                           iš dalies pakeisti ir peržiūrėti ginčijamą sprendimą taip, kad būtų išnagrinėti bei aptarti visi BSkyB atsiliepime į protestą nurodyti pagrindai;
                        
                     
                           —
                        
                        
                           priteisti iš VRDT BSkyB patirtas bylinėjimosi išlaidas.
                        
                     
         Ieškinio pagrindai ir pagrindiniai argumentai
   
      Bendrijos prekių ženklo paraišką pateikęs asmuo: ieškovė
   
      Prašomas įregistruoti Bendrijos prekių ženklas: vaizdinis prekių ženklas „SKY“ 9, 16, 18, 25, 28, 35, 38, 41 ir 42 klasės prekėms ir paslaugoms — paraiška Nr. 3 166 378
   Ženklo ar žymens, kuriuo remiamasi protesto procese, savininkas: Vortex SA
   
      Ženklas ar žymuo, kuriuo remiamasi protesto procese: žodiniai Bendrijų ir nacionaliniai prekių ženklai „SKYROCK“ 9, 16, 18, 25, 28, 35, 38, 41 ir 42 klasės prekėms ir paslaugoms
   
      Protestų skyriaus sprendimas: patenkinti protestą visų 9, 38 ir 41 klasės prekių ir paslaugų atžvilgiu bei 35 klasės „reklamos“ atžvilgiu.
   
      Apeliacinės tarybos sprendimas: panaikinti Protestų skyriaus sprendimą ir visiškai atmesti protestą
   
      Ieškinio pagrindai: neginčydama skundžiamo sprendimo rezoliucinės dalies ieškovė teigia, kad Apeliacinės tarybos nurodyti motyvai pažeidžia Reglamentą (EB) Nr. 40/94 ir jo taikymą reglamentuojančias teisės normas